Vilma Pitrinaitė

Vilma Pitrinaitė (g. 1985 m.) – lietuvių šiuolaikinio šokio atlikėja ir choreografė, Auksinio scenos kryžiaus laureatė (2021 m.).

 Biografija 
Vilma Pitrinaitė šokio pagrindus įgijo Kauno šiuolaikinio šokio teatre „Aura“. 2005–2007 m. mokėsi Prancūzijoje, Avinjono šokio konservatorijoje, 2007–2008 m. studijavo choreografiją CDC centre Tulūzoje, 2009–2010 m. – programoje „Ex.e.r.ce“ CCN šokio centre Monpeljė, 2010–2012 m. mokėsi režisūros Strasbūro nacionalinėje teatro mokykloje. Su dramaturgu Thomas Pondevie 2013 m. įkūrė nepriklausomo šokio trupę „WE compagnie“. Savo spektakliuose jungia teatro, šokio ir dokumentikos elementus.

Nuo 2018 m. spalio VšĮ Šokančio ruonio kompanija (Kaunas) direktorė.

Veda seminarus Lietuvoje, Prancūzijoje ir Belgijoje. Spektakliai rodyti Austrijoje, Čekijoje, Izraelyje ir JAV.https://lithuanianculture.lt/lietuvos-kulturos-gidas/2021/01/24/vilma-pitrinaite/

 Apdovanojimai 
 2021 m. Auksinis scenos kryžius Šokėjo(s) kategorijoje – už spektaklį „Tai ne tavo sapnas“ (VšĮ „Šokančio ruonio kompanija“)Įteikti Auksiniai scenos kryžiai. Mažojo teatro spektaklio „Dėdė Vania“ triumfas. Bernardinai.lt. Nuoroda tikrinta 2022-03-28.

 Išnašos 

 Nuorodos 
 Asmeninė svetainė

Kategorija:Lietuvos choreografai
Kategorija:Lietuvos šiuolaikinio šokio atlikėjai